Die internet onthou | Netwerk24
Die digitale wêreld is lankal nie net meer ons inligtingshoofkwartier nie; dis ons uithang- en leefplek. Sosialemediaplatforms is daardie spasies waar party mense uit die bloute nuwe persoonlikhede aanneem en skielik beledigend en platvloers raak. Bedeesde mense word kordaat. Gewone mense kry superkragte en het skielik ’n opinie oor alles.
Loop lig sodat dit jou nie oorkom nie. In die alledaagse én die digitale wêreld is jy deursigtig en opreg. Orals is jy stylvol aanwesig as die Here se ambassadeur. Jy sit ’n hemelse wag voor jou tikvingers en foto’s. Jy beledig nie links en regs nie. In die digitale wêreld kuier jy op keurige maniere wat die Here eer en ander bemoedig. Wees jouself, maar onthou die internet onthou vir altyd en kan dinge teen jou hou. Die Here onthou ook. Wees dus versigtig.
Meer oor: Internet. Godsdiens | Geloof | Sielsgoed